text: দ্বিতীয় উসমান ( উসমান-ই-সা‌নি; ৩ নভেম্বর – ২০ মে ১৬২২),যিনি ইতিহাসে তরুণ উসমান নামে খ্যাত, ২৬ ফেব্রুয়ারি ১৬১৮ থেকে ২০ মে ১৬২২ এ নিষ্ঠুরভাবে হত্যার শিকার হওয়া পর্যন্ত উসমানীয় সাম্রাজ্যের সুলতান ছিলেন। মাত্র ১৪ বছর বয়সে সিংহাসনে বসা এই সুলতান ছিলেন উসমানীয় সাম্রাজ্যের ইতিহাসে অভ্যন্তরীণ বিদ্রোহে জেনিসারি বাহিনীর হাতে  নিহত হওয়া প্রথম সুলতান। তাঁর এই হত্যাকান্ড  একটি কালো অধ্যায় হিসেবে চিহ্নিত, যার পথ ধরে উসমানীয় সাম্রাজ্য  পরবর্তীতে  জেনিসারি বাহিনীর অবাধ্যতা ও স্বেচ্ছাচারিতা, সালতানাতের অবক্ষয়, সুলতানাদের অবৈধ ক্ষমতাচর্চা এবং বেশ  কয়েকজন  সুলতানের অপসারণ বা হত্যাকান্ড প্রত্যক্ষ করে।
title: দ্বিতীয় উসমান